《龙眼 其一》
明代·王象晋

来从炎徼登雕俎，满架芳馨总莫逾。崖蜜纵甘终带酢，江瑶虽莫未全瑜。

骚人赋就芳名远，汉帝移来贝叶敷。较烈侧生应不忝，何缘唤作荔枝奴。

作者简介：山东新城人，字荩臣，一字康宇。万历三十二年进士。官至浙江布政使。去官后优游林下二十年。有《群芳谱》、《清悟斋欣赏编》、《剪桐载笔》、《秦张诗馀合璧》等。